**ՀԻՄՆԱՎՈՐՈՒՄ**

**ՉԱՐԵՆՑԱՎԱՆ ՔԱՂԱՔԻ ՎՈՒԴՐՈ ԹՈՄԱՍ ՎԻԼՍՈՆԻ ԱՆՎԱՆ ՓՈՂՈՑԻ, ՀԱՐԱԿԻՑ ԽԱՂԱՀՐԱՊԱՐԱԿԻ ՎԵՐԱՆՈՐՈԳՄԱՆ, 3-ՐԴ ԹԱՂԱՄԱՍԻ ԼՈՂԱՎԱԶԱՆԻ ԵՎ 10-ՐԴ ՇԵՆՔԻ ՏԱՐԱԾՔԸ ՀԱՆԳՍՏԻ ԳՈՏԻ ԴԱՐՁՆԵԼՈՒ ԾՐԱԳՐԻՆ ՀԱՎԱՆՈՒԹՅՈՒՆ   
ՏԱԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Չարենցավան համայնքի ավագանու քննարկմանը ներկայացվող **Չարենցավան քաղաքի Վուդրո Թոմաս Վիլսոնի անվան փողոցի, հարակից խաղահրապարակի վերանորոգման , 3-րդ թաղամասի լողավազանի և 10-րդ շենքի տարածքը հանգստի գոտի դարձնելու ծրագրին հավանություն տալու մասին** որոշման նախագիծը մշակվել է, հաշվի առնելով այն հանգամանքը, որ Չարենցավան համայնքի սեփականություն հանդիսացող բացօդյա լողավազանը, որը գտնվում է 3-րդ թաղամասի 1-ից 10 շենքերի միջակայքում, նախկինում լցվել է խմելու ջրով մինչև 1980-ականների սկիզբ, այնուհետև՝ ոռոգման ջրով 1980- ականներին ։Ներկայումս այն ջրազրկված է, քանի որ սանիտարահիգիենիկ պահանջներից ելնելով չի թույլատրվում ոռոգման ջուր լցնել, իսկ խմելու ջրով նշված ծավալը հնարավոր չէ ապահովել : Ուստի այն կարող է օգտագործվել միայն որպես ջրավազան այլ նպատակով, մասնավորապես շրջակա միջավայրի օդի խոնավեցում ինսոլյացիա ապահովելու, մակույկներով կամ նավակներով շրջելու, դեկորատիվ ձկնային միջավայր ստեղծելու և այլ նպատակներով:

Հաշվի առնելով նշվածը, հնարավոր է լողավազանի շրջակա տարածքը բարեկարգել, ջրավազանը մասնակի նորոգել և ամբողջ տարածքը դարձնել հանգստի և ժամանցի միջավայր:

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**

Ավագանու որոշման ընդունման կապակցությամբ այլ իրավական ակտերի ընդունման անհրաժեշտություն չի առաջանում:

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին.**

Նախագծի ընդունման կապակցությամբ Չարենցավան համայնքի բյուջեում ծախսերի փոփոխություն չի նախատեսվում:

**ՀԱՄԱՅՆՔԻ ՂԵԿԱՎԱՐ՝ Հ. ՇԱՀԳԱԼԴՅԱՆ**